Legal Document

Category: 1

Text:
10. ΠΡΟΕΔΡΙΚΟ ΔΙΑΤΑΓΜΑ υπ’ αριθ.115 της 10/17 Μαρτ. 1988 (ΦΕΚ Α΄ 48) Οργάνωση της Επιτροπής Δημοσίων Κήπων και Δενδροστοιχιών. Έχοντας υπόψη: 1.Τις διατάξεις του άρθρ 24 παρ. 5 του Νόμ. 1558/1985 «Κυβέρνηση και Κυβερνητικά όργανα» (ΦΕΚ 137 Α). 2.Τις διατάξεις του άρθρ. 17 παρ. 1 του Νόμ. 1320/1983 (ΦΕΚ 6/Α/83) «πρόσληψη στο δημόσιο τομέα και άλλες διατάξεις». 3.Την αριθ. 2389/13.2.87 (ΦΕΚ 81/Β/87) απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών». 4.Τη 242/1987 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Οικονομικών και Γεωργίας, αποφασίζουμε. Διάρθρωση Άρθρ.1.-Η Επιτροπή Δημοσίων Κήπων και Δενδροστοιχιών αποτελεί Διεύθυνση και διαρθρώνεται ως εξής: α)Τμήμα Μελετών β)Τμήμα Εφαρμογών γ)Τμήμα Διοικητικού – Οικονομικού Αρμοδιότητες Προϊσταμένου Διεύθυνσης Άρθρ.2.-Ο Προϊστάμενος της Διεύθυνσης έχει τις εξής αρμοδιότητες: α)Παίρνει μέρος στις συνεδριάσεις του Διοικητικού Συμβουλίου χωρίς δικαίωμα ψήφου, εισηγείται γραπτά ή προφορικά τα θέματα της ημερήσιας διάταξης και εκτελεί τις αποφάσεις του. β)Κατευθύνει, συντονίζει και παρακολουθεί τη λειτουργία της υπηρεσίας, επιβλέπει τις εγκαταστάσεις, τις αποθήκες, τον τεχνικό εξοπλισμό και τα υλικά της υπηρεσίας και μεριμνά για τη συντήρηση και την καλή διατήρησή τους. γ)Δέχεται όλα τα έγγραφα που απευθύνονται στην υπηρεσία και τα κατανέμει στα αρμόδια τμήματα για ενέργεια. δ)Επιμελείται τη σύνταξη του προγράμματος κηποτεχνικών, τεχνικών κ.λπ. έργων και εργασιών του επόμενου χρόνου καθώς και τη σύνταξη έκθεσης πεπραγμένων του χρόνου που έληξε, τα οποία θεωρημένα από τον Πρόεδρο και εγκριμένα από το Διοικητικό Συμβούλιο συνοδεύουν αντίστοιχα τον προϋπολογισμό και απολογισμό της υπηρεσίας. ε)Ελέγχει, κατευθύνει και προσαρμόζει τις κηποτεχνικές κ.λπ. μελέτες και τα προς εκτέλεση προγράμματα κηποτεχνικών, τεχνικών κ.λπ. έργων, τα προσκομίζει για προέγκριση ή έγκριση στο Διοικητικό Συμβούλιο και μετά την έγκρισή τους παρακολουθεί την εφαρμογή τους. στ)Επιμελείται τη σύνταξη του ετήσιου προϋπολογισμού, απολογισμού και ισολογισμού της Επιτροπής και θεωρεί τις καταστάσεις δαπανών και μισθοδοσίας του προσωπικού. ζ)Προσυπογράφει όλα τα έγγραφα της υπηρεσίας που εξέρχονται και υπογράφει όσα τον έχει εξουσιοδοτήσει το Διοικητικό Συμβούλιο. η)Ελέγχει την παρουσία, την πειθαρχία και την υπηρεσιακή απόδοση των υπαλλήλων και του λοιπού προσωπικού, συντάσσει τις ετήσιες εκθέσεις υπηρεσιακής ικανότητας του προσωπικού, ενεργεί με δική του πρωτοβουλία η με εντολή του Διοικητικού Συμβουλίου ή του Προέδρου διοικητικές εξετάσεις πάνω σε διάφορα θέματα και καταγγελίες και αναφέρει ανάλογα στο Διοικητικό Συμβούλιο. θ)Κατανέμει με πράξεις του κατά τμήμα το υπαλληλικό προσωπικό, εκτός από τους προϊσταμένους τμημάτων, οι οποίοι ορίζονται από το Διοικητικό Συμβούλιο μετά από πρότασή του. ι)Κατανέμει σε τομείς απασχόλησης το εργατοτεχνικό και φυλακτικό προσωπικό, ανάλογα με την ειδικότητα και την εμπειρία του, εκδίδει τις αναγκαίες διαταγές για την ορθή εκτέλεση των καθηκόντων τους και κανονίζει τις ώρες εργασίας του ανάλογα με τις ανάγκες της υπηρεσίας και τις έκτακτες περιστάσεις που παρουσιάζονται. ια)Εισηγείται στο υπηρεσιακό συμβούλιο θέματα κατάστασης προσωπικού μόνιμου και με σχέση εργασίας ιδιωτικού δικαίου. ιβ)Εισηγείται στο Διοικητικό Συμβούλιο την πρόσληψη προσωπικού με σχέση εργασίας ιδιωτικού δικαίου ορισμένου χρόνου. Αρμοδιότητες τμημάτων Άρθρ.3.-1.Στο Τμήμα Μελετών υπάγονται: α)Η σύνταξη ειδικών κηποτεχνικών μελετών και σχεδίων διαμόρφωσης ή αναδιαμόρφωσης και φύτευσης χώρων, που υπάγονται ή πρόκειται να υπαχθούν στην Επιτροπή δημοσίων Κήπων και Δενδροστοιχιών. β)Η μελέτη των γενικών και ειδικών μέτρων συντήρησης και βελτίωσης κήπων, κηπαρίων, δενδροστοιχιών, φυτωρίων, σπορείων, θερμοκηπίων και λοιπών εγκαταστάσεων που ανήκουν στην αρμοδιότητα της Επιτροπής και η σύνταξη πολυετών γενικών και ειδικών προγραμμάτων εκτέλεσης των σχετικών κηποτεχνικών και λοιπών έργων. γ)Η σε συνεργασία με τα άλλα τμήματα και άλλους αρμόδιους φορείς μελέτη οργάνωσης και συντήρησης του Βοτανικού Μουσείου και της Παιδικής Βιβλιοθήκης του Εθνικού Κήπου. 2.Στο Τμήμα Εφαρμογών υπάγονται: α)Η σε συνεργασία με τα άλλα τμήματα και τους άλλους αρμόδιους φορείς εξασφάλιση της παραγωγής πολλαπλασιαστικού υλικού. β)Η εφαρμογή των προγραμμάτων συντήρησης, βελτίωσης και επέκτασης του πρασίνου που υπάγεται στην Επιτροπή. γ)Η μέριμνα σε συνεργασία με τα άλλα τμήματα και τους άλλους αρμόδιους φορείς για την εύρυθμη λειτουργία του Βοτανικού Μουσείου και της Παιδικής Βιβλιοθήκης του Εθνικού Κήπου. δ)Η τήρηση Μητρώου Φυτικού και Ζωικού Κεφαλαίου. (Μετά τη σελ. 242(α) Σελ. 242,01 Τεύχος Ι-81 Σελ. 15 Επιτροπή Κήπων και Δενδροστοιχιών 16.Β.ε.10 ε)Η μέριμνα σε συνεργασία με άλλους αρμόδιους φορείς για τη λειτουργία και συντήρηση του Ζωολογικού Χώρου του Εθνικού Κήπου. 3.Στο Τμήμα Διοικητικού - Οικονομικού υπάγονται: α)Ο χειρισμός όλων των θεμάτων υπηρεσιακής κατάστασης του προσωπικού. β)Η τήρηση πρωτοκόλλου (κοινού, εμπιστευτικού) και η διακίνηση της εισερχόμενης και εξερχόμενης αλληλογραφίας. γ)Η μέριμνα για τη λειτουργία και συντήρηση των εκτυπωτικών μηχανημάτων (γραφομηχανές, φωτοαντιγραφικά κ.λπ.). δ)Η δακτυλογράφηση κάθε εγγράφου ή κειμένου της υπηρεσίας. ε)Η τήρηση των βιβλίων πρακτικών των συνεδριάσεων του Διοικητικού Συμβουλίου. στ)Η κατάρτιση του προϋπολογισμού εσόδων - εξόδων και η μέριμνα για την κανονική εκτέλεση του προϋπολογισμού και την έγκαιρη έγκριση των αναγκαίων τροποποιήσεων. ζ)Η σύνταξη των μισθοδοτικών καταστάσεων του προσωπικού και τη τήρηση του βιβλίου μισθολογίου. η)Η αναγνώριση, ο έλεγχος πληρότητας και νομιμότητας δικαιολογητικών και η εκτέλεση των κάθε είδους δαπανών της υπηρεσίας. θ)Η τήρηση των λογιστικών βιβλίων και η μέριμνα για τη συγκέντρωση και απεικόνιση κάθε οικονομικού στοιχείου. ι)Η κατάρτιση του απολογισμού και ισολογισμού εσόδων - εξόδων στο τέλος κάθε χρήσης και η μέριμνα για την κανονική είσπραξη των εσόδων. ια)Η μέριμνα για τη σύνταξη των ετήσιων φορολογικών δηλώσεων και η απόδοση των υπέρ τρίτων κρατήσεων, τελών ή φόρων. ιβ)Ο έλεγχος διακίνησης του λογαριασμού στην Αγροτική Τράπεζα. ιγ)Η μέριμνα για τη διενέργεια των αναγκαίων προμηθειών για την εξυπηρέτηση της υπηρεσίας. ιδ)Η επιμέλεια της συγκέντρωσης των δικαιολογητικών προμηθειών, εκτέλεσης έργων και εργασιών και της θεώρησής τους. ιε)Η παραλαβή, αποθήκευση, φύλαξη, συντήρηση και διαχείριση κάθε υλικού, αναλώσιμου και μόνιμου, η καταγραφή του στις λογιστικές μερίδες και η πραγματοποίηση τακτικών – έκτακτων απογραφών. ιστ) Η χρεωπίστωση των υπόλογων διαχείρισης του επιμέρους υλικού και η παρακολούθηση της διακίνησης της αποθήκης. ιζ)Η μέριμνα για τον εφοδιασμό με υλικά και ανταλλακτικά για την κανονική λειτουργία μηχανημάτων - μεταφορικών μέσων. ιη)Γενικά κάθε θέμα διοικητικής ή οικονομικής αρμοδιότητας. Σελ. 242,02 Τεύχος Ι-81 Σελ. 16 Προϊστάμενοι ΄Αρθρ.4.-1.Της Δ/νσης Επιτροπής Δημοσίων Κήπων και Δενδροστοιχιών προΐσταται υπάλληλος του Κλάδου ΠΕ Γεωπονικού. 2.Των Τμημάτων Μελετών και Εφαρμογών προΐσταται υπάλληλος του Κλάδου ΠΕ Γεωπονικού. 3.Του Τμήματος Διοικητικού - Οικονομικού προΐσταται υπάλληλος του Κλάδου ΠΕ Διοικητικού-Οικονομικού. 4.Τον Προϊστάμενο της Διεύθυνσης και τους Προϊσταμένους των Τμημάτων όταν απουσιάζουν ή κωλύονται αναπληρώνει υπάλληλος σύμφωνα με τα οριζόμενα από τις διατάξεις του άρθρ. 13 του Νόμ. 1586/1986 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις» (ΦΕΚ 37 Α). Διάρθρωση θέσεων Άρθρ.5.-1.Οι θέσεις του προσωπικού της Δ/νσης Επιτροπής Δημοσίων Κήπων και Δενδροστοιχιών ορίζονται ως εξής: Α΄ ΜΟΝΙΜΟ ΠΡΟΣΩΠΙΚΟ (Ι) ΚΑΤΗΓΟΡΙΑ ΠΕ α)Κλάδος ΠΕ Γεωπονικός, θέσεις 4 με βαθμούς Γ-Α. Προσόν διορισμού στον εισαγωγικό βαθμό Γ΄ ορίζεται πτυχίο Ανωτάτων Γεωπονικών Σχολών της ημεδαπής ή ισότιμο πτυχίο αντίστοιχων Σχολών της αλλοδαπής. β)Κλάδος ΠΕ Διοικητικός – Οικονομικός, θέσεις 3 με βαθμούς Γ-Α. Προσόν διορισμού στον εισαγωγικό βαθμό Γ΄ ορίζεται πτυχίο ή δίπλωμα νομικής ή πολιτικών ή οικονομικών επιστημών ή κοινωνιολογίας ή διοίκησης επιχειρήσεων Ανώτατων Εκπαιδευτικών Ιδρυμάτων (ΑΕΙ) της ημεδαπής ή πτυχίο ή δίπλωμα Ανώτατης Σχολής Οικονομικών και Εμπορικών Επιστημών ή Παντείου Ανωτάτης Σχολής Πολιτικών Επιστημών ή ανώτατων βιομηχανικών σχολών της ημεδαπής ή ισότιμο πτυχίο της αντίστοιχης ειδικότητας σχολών της αλλοδαπής. 16.Β.ε.10 Επιτροπή Κήπων και Δενδροστοιχιών (2) ΚΑΤΗΓΟΡΙΑ ΤΕ α)Κλάδος ΤΕ Τεχνολογίας Γεωπονίας, θέσεις 4 με βαθμούς Γ-Α. (3 θέσεις ειδικότητας φυτικής παραγωγής ή ανθοκομίας και μία θέση ειδικότητας δασοπονίας). Για τις θέσεις ειδικότητας φυτικής παραγωγής ή ανθοκομίας προσόν διορισμού στον εισαγωγικό βαθμό Γ΄ ορίζεται πτυχίο του Τμήματος Φυτικής Παραγωγής ή του Τμήματος Θερμοκηπιακών Καλλιεργειών και Ανθοκομίας της Σχολής Τεχνολογίας Γεωπονίας των Τεχνολογικών Εκπαιδευτικών Ιδρυμάτων ή αντίστοιχης σχολής των Κέντρων Ανώτερης Τεχνικής και Επαγγελματικής Εκπαίδευσης (ΚΑΤΕΕ) ή ισότιμο πτυχίο αντίστοιχης ειδικότητας σχολών της αλλοδαπής. Για τη θέση ειδικότητας δασοπονίας προσόν διορισμού στον εισαγωγικό βαθμό Γ΄ ορίζεται πτυχίο του Τμήματος Δασοπονίας των Σχολών Τεχνολογίας Γεωπονίας των Τεχνολογικών Εκπαιδευτικών Ιδρυμάτων (ΤΕΙ) ή αντίστοιχης σχολής των Κέντρων Ανώτερης Τεχνικής και Επαγγελματικής Εκπαίδευσης (ΚΑΤΕΕ) ή ισότιμο πτυχίο αντίστοιχης ειδικότητας σχολών της αλλοδαπής. β)Κλάδος ΤΕ Κοινωνικής Εργασίας, θέση μία (1) με βαθμούς Γ-Α. Προσόν διορισμού στον εισαγωγικό βαθμό Γ΄ ορίζεται πτυχίο του Τμήματος Κοινωνικής Εργασίας των Σχολών Επαγγελμάτων Υγείας και Πρόνοιας των Τεχνολογικών Εκπαιδευτικών Ιδρυμάτων (Τ.Ε.Ι.) ή αντίστοιχης Σχολής των Κέντρων Ανώτερης Τεχνικής και Επαγγελματικής Εκπαίδευσης (ΚΑΤΕΕ) ή ισότιμο πτυχίο αντίστοιχης ειδικότητας σχολών της αλλοδαπής. γ)Κλάδος ΤΕ Βιβλιοθηκονομίας, θέσεις 2 με βαθμούς Γ΄-Α. Προσόν διορισμού στον εισαγωγικό βαθμό Γ΄ ορίζεται πτυχίο του Τμήματος Βιβλιοθηκονομίας των Σχολών Διοίκησης και Οικονομίας των Τεχνολογικών Εκπαιδευτικών Ιδρυμάτων (Τ.Ε.Ι.) ή αντίστοιχης σχολής των Κέντρων Ανώτερης Τεχνικής και Επαγγελματικής Εκπαίδευσης (ΚΑΤΕΕ) ή ισότιμο πτυχίο αντίστοιχης ειδικότητας σχολών της αλλοδαπής. (3)ΚΑΤΗΓΟΡΙΑ ΔΕ α)Κλάδος ΔΕ Διοικητικός-Λογιστικός, θέσεις 5 με βαθμούς Γ-Α. Προσόν διορισμού στον εισαγωγικό βαθμό Γ΄ ορίζεται απολυτήριος τίτλος λυκείου ή εξαταξίου γυμνασίου ή ισότιμου σχολείου ανεξάρτητα από ειδικότητα ή απολυτήριος τίτλος τμήματος υπαλλήλων γραφείου ή τμήματος υπαλλήλων λογιστηρίου Τεχνικού Επαγγελματικού Λυκείου. β)Κλάδος ΔΕ Δακτυλογράφων-Στενογράφων, θέση μία (1) με βαθμούς Γ-Α. Προσόν διορισμού στον εισαγωγικό βαθμό Γ΄ ορίζεται απολυτήριος τίτλος λυκείου ή εξαταξίου γυμνασίου ή ισότιμου σχολείου ανεξάρτητα από ειδικότητα ή απολυτήριος τίτλος τμήματος υπαλλήλων γραφείων τεχνικού επαγγελματικού λυκείου και άριστη γνώση ελληνικής δακτυλογραφίας. γ)Κλάδος ΔΕ Δενδροκομίας-Ανθοκομίας, θέσεις 35 με βαθμούς Γ-Α. Προσόν διορισμού στον εισαγωγικό βαθμό Γ΄ ορίζεται απολυτήριος τίτλος αντίστοιχης ειδικότητας των τεχνικών επαγγελματικών σχολών ή αντίστοιχης ειδικότητας σχολών μαθητείας του Ο.Α.Ε.Δ. του Νόμ. 1346/1983 (ΦΕΚ 46Α) ή άλλων ισότιμων σχολικών μονάδων της ημεδαπής ή αλλοδαπής. δ)Κλάδος ΔΕ, Τεχνικός, θέσεις 3 με βαθμούς ΓΑ΄ (2 θέσεις ειδικότητας οδηγού αυτοκινήτου και μία (1) θέση ειδικότητας υδραυλικού). Προσόν διορισμού στον εισαγωγικό βαθμό Γ΄ ορίζεται απολυτήριος τίτλος αντίστοιχης ειδικότητας των τεχνικών επαγγελματικών σχολών ή αντίστοιχης ειδικότητας σχολών μαθητείας του Ο.Α.Ε.Δ. του Νόμ. 1346/1983 (ΦΕΚ 46Α) ή άλλων ισότιμων σχολικών μονάδων της ημεδαπής ή αλλοδαπής. Για τους οδηγούς αυτοκινήτου απαιτείται και επαγγελματική άδεια οδήγησης. ε)Κλάδος ΔΕ Κηποτεχνικών (προσωρινός), θέση μία (1) με βαθμούς Γ-Α. (4)ΚΑΤΗΓΟΡΙΑ ΥΕ α)Κλάδος ΥΕ Φυλάκων-Νυκτοφυλάκων, θέσεις 14 με βαθμούς Δ-Γ. β)Κλάδος ΥΕ Εργατών (για εργασίες χειρωνακτικές κάθε είδους), θέσεις έξι (6) με βαθμούς Δ-Γ. Προσόν διορισμού στον εισαγωγικό βαθμό Δ΄ των Κλάδων ΥΕ ορίζεται απολυτήριος τίτλος υποχρεωτικής εκπαίδευσης ή απολυτήριος τίτλος κατώτερης τεχνικής σχολής του Ν.Δ. 580/1970 (ΦΕΚ 139 Α). Β.Προσωπικό Ιδιωτικού Δικαίου που δεν μονιμοποιήθηκε με τις διατάξεις του Νόμ. 1476/1984 «Διορισμός σε μόνιμες θέσεις του προσωπικού με σχέση εργασίας ιδιωτικού δικαίου του Δημοσίου, των Ν.Π.Δ.Δ., των Ο.Τ.Α. και άλλες διατάξεις» (ΦΕΚ 136Α). Δενδροκόμοι-Ανθοκόμοι, θέσεις 19. Τεχνικοί (ειδικότητας οδηγού αυτοκινήτου) θέση μία (1). Φύλακες – Νυκτοφύλακες, θέσεις 2. (Αντί για τη σελ. 242,03(α) Σελ. 242,03(β) Τεύχος 1451 Σελ. 61 Επιτροπή Κήπων και Δενδροστοιχιών 16.Β.ε.10 2.Από τις οργανικές θέσεις των Κλάδων ΔΕ Δενδροκομίας-Ανθοκομίας, ΔΕ Τεχνικού και ΥΕ Φυλάκων-Νυκτοφυλάκων δεν πληρούται αριθμός ίσος με τους υπηρετούντες κάθε φορά σε προσωρινές θέσεις ιδιωτικού δικαίου αντίστοιχης ειδικότητας ή σε θέσεις που έχουν συσταθεί σε εφαρμογή των διατάξεων του Νόμ. 1476/1984 (άρθρ. 5). Άρθρ.6.-Για τις εκτός έδρας κινήσεις των υπαλλήλων της Δ/νσης Επιτροπής Δημοσίων Κήπων και Δενδροστοιχιών ισχύουν οι εκάστοτε γενικές διατάξεις, ειδικά δε για το γεωτεχνικό προσωπικό ισχύουν οι σχετικές διατάξεις που εφαρμόζονται για το γεωτεχνικό προσωπικό του Υπουργείου Γεωργίας.